บาทเปิด 33.94 บาทต่อดอลล่าร์ แข็งค่า
เงินบาทเปิดตลาด 33.94 บาทต่อดอลล่าร์ แข็งค่าจากดอลล์อ่อนหลังประธานเฟดส่งสัญญาณชะลอขึ้นดอกเบี้ย มองกรอบวันนี้ 33.90-34.00
13 ก.ค. 2560

เงินบาทเปิดตลาด 33.94 บาทต่อดอลล่าร์ แข็งค่าจากดอลล์อ่อนหลังประธานเฟดส่งสัญญาณชะลอขึ้นดอกเบี้ย มองกรอบวันนี้ 33.90-34.00นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.94 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 34.02 บาท/ดอลลาร์เงินบาทเช้านี้ปรับตัวแข็งค่าขึ้น หลังจากที่ดอลลาร์สหรัฐอ่อนค่าลงเมื่อเทียบกับเงินสกุลหลักในหลายสกุล จากเหตุที่นางเจเน็ต เยลเลน ประธานธนาคารกลางสหรัฐ (เฟด) แถลงนโยบายการเงินในรอบครึ่งปี โดยระบุว่าพร้อมที่จะชะลอการปรับขึ้นอัตราดอกเบี้ยออกไปหากเงินเฟ้อยังอยู่ในระดับต่ำ พร้อมมองว่าเงินเฟ้อคงยังไม่น่าจะเข้าใกล้ระดับ 2% ได้ภายในระยะเวลาอันสั้น ซึ่งการปรับขึ้นอัตราดอกเบี้ยนโยบายของสหรัฐจึงอาจจะเป็นแบบค่อยเป็นค่อยไป"ดอลลาร์อ่อนค่าลงไป หลังจากประธานเฟดแสดงความกังวลถึงทิศทางเงินเฟ้อสหรัฐที่ยังไม่แน่นอน ซึ่งอาจจะมีผลให้ไม่ต้องรีบปรับขึ้นดอกเบี้ย และการที่ค่าเงินดอลลาร์ react ไปค่อนข้างแรง เกิดจากที่ตลาดเริ่มไม่เชื่อมั่นต่อแนวโน้มเงินเฟ้อว่าจะกลับเข้าสู่ระดับ 2% ได้ในเร็วๆ นี้ จึงทำให้ดอลลาร์อ่อนค่าลง" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.90-34.00 บาท/ดอลลาร์